Kolo

Kolo ni kata ya Wilaya ya Kondoa Mjini katika Mkoa wa Dodoma, Tanzania, yenye postikodi namba 41704. 

Kolo iko kwenye barabara kuu kati ya Babati na Kondoa. Ndipo mahali pa kufikia kwa michoro ya Kondoa iliyo karibu na sehemu hiyo. 

Katika sensa ya mwaka 2022 wakazi walihesabiwa 5,649 https://www.nbs.go.tz. Wakati wa sensa iliyofanyika mwaka wa 2012, kata ilikuwa na wakazi wapatao 5,243  waishio humo.

Baadhi ya vijiji vya kata ya Kolo vyenye shule ya msingi ni Kolo yenyewe, Bolisa, Gubali, Hachwi na Itiso. Asilimia kubwa za wakazi wa kata ya Kolo ni Warangi, ingawa zamani ilikuwa eneo la Waalagwa.

Shule ya msingi ya Kolo ni ya kwanza katika wilaya ya Kondoa. Ilifunguliwa mwaka wa 1917 chini ya utawala wa Sultani Salimu Kimolo ambaye ikulu yake bado ipo katika kijiji cha Kolo.

Marejeo

Jamii:kata za Mkoa wa Dodoma
Jamii:Wilaya ya Kondoa Mjini